《挽刘金部》
宋代·陈元晋

忠清家法见闻中，蜀产凋零又到公。
搞伪一门诚节谊，明伦数语最精忠，
郎替勇退声名重，使传贤劳惠利丰。
时事方艰人物眇，可堪收泪洒悲风。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。